มุมมอง ดร.วิศิษฐ์ (5-9 กันยายน 2559) - FINNOMENA
มองตลาดหุ้นโลก ณ ปัจจุบันกำลัง Pricing ที่ Forward P/E 15.4X ซึ่งในอดีตที่ผ่านมาตั้งแต่ปี 1988 (รอบ 28 ปี) ตลาดหุ้นโลกได้ซื้อขายต่ำกว่าระดับนี้ประมาณ 90% ของเวลา
7 ก.ย. 2559

มองตลาดหุ้นโลก ณ ปัจจุบันกำลัง Pricing ที่ Forward P/E 15.4X ซึ่งในอดีตที่ผ่านมาตั้งแต่ปี 1988 (รอบ 28 ปี) ตลาดหุ้นโลกได้ซื้อขายต่ำกว่าระดับนี้ประมาณ 90% ของเวลาและจะมีแค่ 10% ของเวลาเท่านั้นที่ตลาดหุ้นซื้อขายเกินกว่าระดับนี้
สำหรับตลาดหุ้นไทย SET Index เมื่อปลายเดือนสิงหาคมเป็นครั้งที่ 2 เท่านั้น ในรอบตั้งแต่ปี 2011 ที่แตะระดับ Forward P/E 16.5X และในอดีตที่ผ่านมาที่ระดับ P/E 16.5X ตลาดหุ้นไทยจะมีการปรับฐานประมาณ 4.1% ภายในระยะเวลา 1 เดือน ก่อนที่จะ Rebound +5.6% ในระยะเวลา 3 เดือนถัดมา (ข้อมูลครั้งที่หนึ่งเกิดขึ้นเกิดขึ้นเมื่อปลายปี 2014)
SET Index ที่ระดับ 1573 เท่ากับ Valuation ของ P/E 15.3X ของ Earnings ปี 2017 และเท่ากับระดับ P/E เฉลี่ย 5 ปี +1 Standard Deviation (ส่วนเบี่ยงเบนมาตรฐาน)
ถ้าข้อมูลในอดีตเป็นจริง ความหวังของ Consensus ที่จะเห็นดัชนี 1600 จุดในปีนี้เป็นไปได้ไม่ง่ายนัก ยกเว้นแต่บริษัทจดทะเบียนจะต้องมีการปรับการคาดการณ์ Earning หรือ EPS เพิ่มขึ้นมากกว่านี้
มองว่าเดือนกันยายนเป็นเดือนแห่งความผันผวนทางด้านการประชุมของธนาคารกลางและสภาพคล่อง แต่ยังคงมีหวังอยู่กับดัชนี SET ในเดือนก.ย. ด้วย 4 ปัจจัย ได้แก่
8 ก.ย. การประชุมของ ECB ตลาดคาดการณ์ว่า ECB จะยืดการทำ QE ออกไปอีก 6 เดือนจนจบ ก.ย. 2017 แต่นักลงทุนอาจจะกังวลว่า ECB จะมีการส่งสัญญาณลดขนาดการทำ QE เมื่อไรหรือเราเรียกว่า QE Tapering
20-21 ก.ย. การประชุมของ FOMC ของ Fed คาดว่า Fed ยังคงอัตราดอกเบี้ยนโยบายไว้คงเดิม เนื่องจาก Non-Farm Payroll ในเดือนสิงหาคมออกมาต่ำกว่าคาด แต่มีบางสำนักวิจัยคาดการณ์ว่า Fed จะขึ้นดอกเบี้ยนโยบายในเดือนก.ย.
21 ก.ย. นักลงทุนคาดหวังมากๆ ต่อ Comprehensive Assessment Program ของ BOJ ในการเพิ่ม QE และลดดอกเบี้ยนโยบายให้ติดลบเพิ่มขึ้น
26-28 ก.ย. การประชุมของ OPEC ถ้ามีการลดการผลิตของน้ำมัน ราคาน้ำมันจะตอบสนองในทางบวก
มุมมองยังคงเหมือนเดิมว่าไตรมาส 3 จะเป็นจุดสูงสุดของสภาพคล่อง ซึ่งเราได้เห็นแล้วที่ระดับปริมาณการซื้อขายต่อวัน (Volume Trade 7-8 หมื่นล้านบาทต่อวัน) แต่มุมมองที่เคยให้ว่าหุ้นจะปรับฐานในไตรมาส 4 ได้ถูกเลื่อนขึ้นมา 1 เดือน
หุ้นที่ Underowned จะ Outperform ในตลาดผันผวนแบบนี้
ที่มาบทความ :
https://www.facebook.com/Trinitysecuritiesgroup/photos/a.177983115551319.50414.177733592242938/1396146063735012/?type=3&theater
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้